# **DECIZIA ETAPEI DE ÎNCADRARE**

## Nr. număr din zz.ll.aaaa

**Decizie inițială din 25.03.2016**

Ca urmare a notificării adresate de **SC GELIA STYL SRL**, cu sediul în Str. Principala, Nr. 17/A, Şintereag, Judetul Bistriţa-Năsăud, prin Manciu Cornel Gelu, din localitatea Șintereag, nr. 17/A, comuna Șintereag, județul Bistrița-Năsăud, privind **P.U.Z.** - Construire hală, în localitatea Șieu-Sfîntu, extravilan, comuna Șintereag, județul Bistrița-Năsăud, înregistrată la APM Bistrita-Nasaud cu nr. 2740/07.03.2016 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Bistrița-Năsăud,**

* + ca urmare a consultării autorităţilor publice participante în cadrul şedinţei Comitetului Special Constituit din data de 23.03.2016, a completărilor depuse la documentaţie;
  + în conformitate cu prevederile art. 5 alin. 3 pct. c şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**P.U.Z.** - Construire hală, în localitatea Șieu-Sfîntu, extravilan, comuna Șintereag, județul Bistrița-Năsăud**, titular** SC GELIA STYL SRL**,** prin Manciu Cornel Gelu, din localitatea Șintereag, nr. 17/A, comuna Șintereag, județul Bistrița-Năsăud; **care propune:** *terenul care face obiectul P.U.Z. are o suprafaţă totală de 2.454 m2, în extravilan, în prezent având folosinţa de fâneaţă; P.U.Z. are drept scop schimbarea funcţiunii zonei în „Unităţi industriale", Subzona „I" - Întreprinderi industriale mici şi funcţiuni complementare (accese aferente, lucrări tehnico-edilitare, servicii compatibile zonei); - pe acest teren urmează să se construiască o hală de producţie cu suprafaţa de 360 m2, în care se vor realiza elemente prefabricate din beton cu dimensiuni mici (tuburi pentru canalizare şi tuburi pentru puţuri de apă); - hala va cuprinde: vestiar, grup sanitar, loc pentru servit masa, birou, centrală termică, spaţii pentru materia primă (pietriş, nisip, ciment), malaxor 500 l, bandă transportoare, presă hidraulică, spaţii pentru produsele finite; - accesul pe amplasament se va realiza din DN 17, prin intermediul a 2 benzi (decelerare şi accelerare) cu lăţimea de 3 m şi lungimea de 45 m fiecare; - în incintă se vor realiza o platformă şi o parcare cu suprafaţa de 201 m2 şi spaţii verzi amenajate cu suprafaţa de 651 m2; - alimentarea cu apă se va realiza din reţeaua existentă, în scop menajer, în scop tehnologic şi pentru stingerea incendiilor; - evacuarea apei uzate menajere se va realiza în bazin betonat vidanjabil cu volumul de 12,5 m3; - nu rezultă ape uzate tehnologice (de spălare), amestecul de agregate, ciment şi apă fiind de consistenţă semiuscată, malaxorul se curăţă de 2 ori pe zi, iar resturile de material se refolosesc în procesul de producţie; - apele meteorice se colectează şi se evacuează din incintă prin rigole carosabile, în şanţul colector de pe DN 17, apoi în râul Şieu, prin intermediul unui separator de produse petoliere; - alimentarea cu curent electric şi gaze naturale se va realiza prin extinderea reţelelor existente ale localităţii*, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

Conform Anexei 1 a HG 1076/2004, pentru planuri, criteriile pentru determinarea efectelor semnificative potenţiale asupra mediului sunt:

1. Caracteristicile planurilor şi programelor cu privire, în special, la:

a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:

*- nu este cazul;*

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:

*- conform P.U.G. aprobat prin HCL Şintereag nr. 20/10.01.2003, zona studiată are folosinţa actuală de fâneaţă;*

*- prin aprobarea actualului P.U.Z. parcela studiată va trece din zonă de fâneaţă, în zonă de „Unităţi industriale", Subzona „I" - Întreprinderi industriale mici şi funcţiuni complementare (accese aferente, lucrări tehnico-edilitare, servicii compatibile zonei);*

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:

*- se vor respecta recomandările Regulamentului Local de Urbanism;*

d) problemele de mediu relevante pentru plan sau program:

*- factorul de mediu apa: alimentarea cu apă se va realiza din reţeaua existentă;*

*- factorul de mediu aer: principalele surse de poluare a aerului sunt traficul auto și arderea combustibilului pentru încălzire; încălzirea se va realiza cu centrală termică pe combustibil gaze naturale, de la rețea;*

*- factorul de mediu sol: poate fi afectat prin depozitări necontrolate de deșeuri; acestea vor fi predate operatorului de salubritate din zonă, prin contract;*

e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor):

*- nu este cazul;*

2. Caracteristicile efectelor şi ale zonei posibil a fi afectate cu privire, în special, la:

a) probabilitatea, durata, frecvenţa şi reversibilitatea efectelor:

*- nu este cazul;*

b) natura cumulativă a efectelor:

*- nu este cazul;*

c) natura transfrontieră a efectelor:

*- nu este cazul;*

d) riscul pentru sănătatea umană sau pentru mediu (de exemplu, datorită accidentelor);

*- planul nu constituie un risc pentru mediu sau sănătate, cea mai apropiată locuinţă fiind amplasată la circa 240 m de amplasament, iar limita intravilanului se află la circa 110 m de acesta;*

e) mărimea şi spaţialitatea efectelor (zona geografică şi mărimea populaţiei potenţial afectate):

*- zona studiată prin PUD are o suprafață mică, m2;*

f) valoarea şi vulnerabilitatea arealului posibil a fi afectat, date de:

(i) caracteristicile naturale speciale sau patrimoniul cultural:

*- nu este cazul, parcela este situată în afara zonei protejate;*

(ii)depăşirea standardelor sau a valorilor limită de calitate a mediului:

*- nu este cazul;*

(iii) folosirea terenului în mod intensiv:

*- nu este cazul;*

*- are aviz ANIF;*

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:

*- amplasamentul nu este amplasat în arie naturală protejată;*

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea prevederilor din avizele custozilor.
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Cornelia Vrăsmaș